CELEX: 32012R0399
Language: mt
Date: 2012-05-07 00:00:00
Title: Regolament ta’ Implimentazzjoni tal-Kummissjoni (UE) Nru 399/2012 tas- 7 ta’ Mejju 2012 dwar il-klassifikazzjoni ta' ċerti prodotti fin-Nomenklatura Magħquda

11.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 124/11
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 399/2012
   tas-7 ta’ Mejju 2012
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u speċjalment Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ma' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha jew li żżid kwalunkwe suddiviżjoni oħra magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ tal-oġġetti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikata fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
            
         
               (4)
            
            
               Huwa xieraq li jiġi pprovdut li l-informazzjoni tariffarja li torbot maħruġa mill-awtoritajiet doganali ta’ l-Istati Membri dwar il-klassifikazzjoni ta’ oġġetti fin-Nomenklatura Magħquda u li ma tikkonformax ma' dan ir-Regolament, tista’, għal perjodu ta’ tliet xhur, tkompli tkun invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan ir-Regolament tfasslu b'konformità mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikat fil-kolonna (2) ta' dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma' dan ir-Regolament, tista' tibqa’ tkun invokata għal perjodu ta' tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-7 ta’ Mejju 2012.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Oġġett mhux armat (hekk imsejjaħ "xibka tas-sigurtà għal trampoline") li jikkonsisti fi:
                  
                              —
                           
                           
                              xibka b’6 punti fejn titqabbad,
                           
                        
                              —
                           
                           
                              6 biċċiet tal-metall għall-parti ta’ fuq miksija bil-plastik ċellulari,
                           
                        
                              —
                           
                           
                              6 biċċiet tal-metall għall-parti t’isfel miksija bil-plastik ċellulari u partijiet tal-muntaġġ iwweldjati,
                           
                        
                              —
                           
                           
                              12-il lasktuwa bil-ganċ,
                           
                        
                              —
                           
                           
                              12-il bolt bi skorfini jillokkjaw.
                           
                        Kull parti ta’ fuq għandha tiġi ffittjata mal-parti t'isfel li mbagħad tintrabat mas-saqajn tat-trampoline permezz tal-boltijiet u l-iskorfini li jillokkjaw.
                  Ix-xibka titwaħħal f’forma ta' ċilindru u hija ta’ daqs li tiffittja trampoline speċifiku. Ix-xibka għandha fetħa għad-dħul li tingħalaq biż-żipp.
                  Il-partijiet ta’ fuq fejn teħel ix-xibka għandhom jitqabbdu mal-partijiet ta’ fuq tal-metall.
                  Il-lasktuwi bil-ganċijiet għandhom jintużaw biex il-parti t’isfel tax-xibka titqabbad mal-frejm tat-trampoline.
               
               
                  9506 91 90 
               
               
                  Il-Klassifikazzjoni hija stabbilita mir-Regoli Ġenerali 1, 2(a) u 6 għall-interpretazzjoni tan-Nomenklatura Magħquda, in-Nota 1 (t) tat-Taqsima XI, in-Nota 3 tal-Kapitolu 95 kif ukoll il-kliem tal-kodiċijiet NM 9506 , 9506 91  u 9506 91 90 .
                  Minħabba d-daqs u l-karatteristiki tagħha, b'mod partikolari l-fatt li hija lesta biex tiġi installata f'parti speċifika tat-trampoline minħabba l-preżenza ta' partijiet tal-metall, boltijiet, skorfini u lasktuwi bil-ganċijiet, ix-xibka tas-sigurtà hija adatta biss għall-użu mat-trampoline adatt (ara n-Nota 3 għal Kapitolu 95). Ix-xibka tas-sigurtà għandha għalhekk titqies bħala aċċessorju ta’ oġġett ġenerali għall-eżerċizzju fiżiku taħt intestatura 9506 .
                  Il-klassifikazzjoni taħt l-intestatura 5608  bħala xbieki magħmulin oħra hija eskluża, minħabba li oġġetti ta’ Kapitolu 95 huma esklużi mit-Taqsima XI (ara Nota 1 (t) għat-Taqsima XI).
                  Ix-xibka tas-sigurtà tat-trampoline għandha għalhekk tiġi klassifikata taħt il-kodiċi NM 9506 91 90  bħala Oġġetti u tagħmir ieħor għall-eżerċizzju fiżiku ġenerali, ġinnastika jew atletika.